Plaza d'Aragón (Zaragoza)

Iste articlo trata sobre a plaza de Zaragoza, pa atros emplegos d'o concepto de Plaza d'Aragón se veiga Plaza d'Aragón.

A plaza d'Aragón (Plaza de Aragón en castellano e oficialment) ye una plaza d'o centro de Zaragoza que ye situata en un d'os extremos d'o Paseyo d'a Independencia (que a desaparta d'a Plaza d'Espanya). En ista plaza se puede veyer o Molimento a lo Chusticia d'Aragón, fundito en 1892 y instalato en 1904 u l'edificio de Capitanía Cheneral, buen eixemplo de neoclasicismo tardano.

Historia
D'antis mas en o mesmo puesto a on ye huei a Plaza de Aragón yera o dito Salón de Santa Engracia que remataba en a Glorieta de Pignatelli, dentrata a la Exposición Aragonesa de 1868. Ya en 1874 os edificios d'a exposición s'esvoldregoron ta construir atros nuevos como lo Teatro Pignatelli que permaneixió en ixe puesto dica 1915 y a Capitanía Cheneral Militar que encara ye situata en un d'os cantos d'a plaza.

Tamién puede veyer-se en os dos cantos d'a plaza os bustos d'os escritors Marcos Zapata y Julio Monreal Ximenez de Embún y d'os periodistas Mariano de Cavia y Fernando Soteras "Mefisto".

Aragón